FI
C 94/24
Euroopan unionin virallinen lehti
13.3.2023
Vaatimukset — On todettava, että Portugalin tasavalta on jättänyt täyttämättä sille direktiivin 2005/36/EY liitteessä VI olevan 49 artiklan 1 kohdan ja 59 artiklan 3 kohdan sekä SEUT 45, 49 ja 56 artiklan mukan kuuluvat velvollisuudet, koska se on pysyttänyt voimassa 14.6.2018 annetun lain nro 25/2018 2 §:n, jolla lisätään 3.7.2009 annetun lain 31/2009 25 §:ään 7 momentti, sellaisena kuin se on muutettuna lailla nro 40/2015, ja jossa säädetään seuraavaa: ”Ammattipätevyyden tunnustamisesta 7.9.2005 annetun Euroopan parlamentin ja neuvoston direktiivin 2005/36/EY (1), sellaisena kuin se on muutettuna 20.11.2013 annetulla direktiivillä 2013/55/EU, liitteessä VI tarkoitetun licenciatura em engenharia civil -tutkintotodistuksen haltijat, joiden koulutus on alkanut direktiivissä mainittuina lukuvuosina ja jotka osoittavat 28.2.1973 annetun asetuksen nro 73/73 säännösten mukaisesti, että he ovat allekirjoittaneet 1.11.2009–1.11.2017 kunnan hyväksymän arkkitehtuurihankkeen, voivat laatia mainitussa asetuk­ sessa erityisesti tarkoitettuja hankkeita siinä säädetyin edellytyksin ja tällaisten toimintojen osalta voimassa olevaa oikeusjärjestystä noudattaen, ja heidän on noudatettava tässä laissa säädettyjä velvoitteita ja heihin kohdistetaan tarvittaessa toimivaltaisten viranomaisten valvontaa”, — Portugalin tasavalta on velvoitettava korvaamaan oikeudenkäyntikulut.
Oikeudelliset perusteet ja pääasialliset perustelut Insinöörit, joiden tutkintotodistukset on lueteltu ammattipätevyyden tunnustamisesta 7.9.2005 annetun Euroopan parlamentin ja neuvoston direktiivin 2005/36/EY liitteessä VI, ovat saavuttaneet oikeuksia toteuttaa arkkitehtuurihankkeita kaikkialla Euroopan unionissa (saavutetut oikeudet).
Insinööreillä on saavutettuja oikeuksia vain, jos heidän koulutuksensa on saatettu päätökseen viimeistään direktiivin liitteessä VI mainittuna lukuvuotena.
Portugalin tasavalta antoi vuonna 2018 lainsäädäntöä (14.6.2018 annettu laki nro 25/2018), jolla rajoitettiin huomattavasti kyseisten insinöörien saavutettuja oikeuksia, heidän pääsyään arkkitehdin ammattiin ja henkilöiden vapaata liikkuvuutta.
Erityisesti mainitun lain 2 §:ssä: a. rajoitetaan sellaisten insinöörien saavutettuja oikeuksia, joiden koulutus on alkanut direktiivissä mainittuina lukuvuosina, eli kaikilta insinööreiltä, joiden koulutus on alkanut aikaisempina lukuvuosina, suljetaan pois mahdollisuus käyttää saavuttamiaan oikeuksia, ja b. vaaditaan, syrjivästi ja ilman mitään direktiiviin perustuvaa säännöstä, että voidakseen toteuttaa arkkitehtuurihankkeen, insinöörin on täytynyt allekirjoittaa 1.11.2009–1.11.2017 kunnan hyväksymä arkkitehtuurihanke.
Tämä vaatimus on erityisen vaikeaa täyttää, koska vuodesta 2015 lukien Portugalin viranomaiset ovat järjestelmällisesti hylänneet sellaisten insinöörien esittämät arkkitehtuurihankkeet, joilla on direktiivissä 2005/36/EY tarkoitettuja saavutettuja oikeuksia.
Komissio lähetti 24.1.2019 Portugalin tasavallalle virallisen huomautuksen.
Tämän jälkeen Portugalin tasavallalle osoitettiin 29.2.2020 perusteltu lausunto, johon se ei ole antanut vastausta.
(1)
EUVL 2005, L 255, s.
22.
Valitus, jonka Trebor Robert Bilkiewicz on tehnyt 23.12.2022 unionin yleisen tuomioistuimen (viides jaosto) asiassa T-273/21, The Bazooka Companies v.
EUIPO, 26.10.2022 antamasta tuomiosta (Asia C-783/22 P) (2023/C 94/27) Oikeudenkäyntikieli: englanti Asianosaiset Valittaja: Trebor Robert Bilkiewicz (edustaja: adwokat P. Ratnicki-Kiczka)